**Līgums par projekta īstenošanu**

**Vispārīgie noteikumi**

1. **Termini un interpretācija**
	1. Līgumā lietoto terminu definīcijas:

**Atbalsta summa** – Līguma Speciālajos noteikumos noteiktā summa, kas sastāv no Emisiju kvotu izsolīšanas instrumenta (turpmāk – EKII) finansējuma, ko administrē Atbildīgā iestāde un Vides investīciju fonds un uz ko var pretendēt Finansējuma saņēmējs, ja tas ir īstenojis Projektu Līgumā noteiktajā kārtībā un termiņos un izmaksas ir veiktas Projekta īstenošanai saskaņā ar Projekta iesniegumā noteikto un ir attiecināmas. Līguma Speciālajos noteikumos noteiktais Atbalsta summas apjoms ir maksimāli izmaksājamais apjoms. EKII finansējuma atbalsta intensitāte nepārsniedz Līguma Speciālajos noteikumos noteikto procentuālo apjomu no Attiecināmajām izmaksām. Jebkuru Projekta izmaksu sadārdzinājumu sedz Finansējuma saņēmējs;

**Atbildīgā iestāde** – Līguma Speciālajos noteikumos noteiktā Atbildīgā iestāde – Vides aizsardzības un reģionālās attīstības ministrija, kas ir EKII budžeta programmas (apakšprogrammas) izpildītājs;

**Attiecināmās izmaksas** –Konkursa īstenošanu regulējošajos Ministru kabineta noteikumos noteiktajiem kritērijiem un nosacījumiem atbilstošas izmaksas, kas ir norādītas Projekta iesniegumā un ir tieši saistītas ar Projekta mērķa un Projektā plānoto rezultātu sasniegšanu un kas LīgumaSpeciālajos noteikumos noteiktajā procentuālajā apmērā tiek finansētas no EKII līdzekļiem un Finansējuma saņēmēja līdzfinansējuma. Attiecināmās izmaksas Projekta īstenošanas laikā nav palielināmas;

**CO2** – oglekļa dioksīds;

**EKII** **finansējums** –EKII līdzekļi, ko Atbildīgā iestāde saskaņā ar Projektu un Līguma nosacījumiem novirza Projekta ietvaros veikto izdevumu atmaksai. EKII finansējuma apmērs nosakāms *euro* un centos, summas norādot ar precizitāti līdz divām zīmēm aiz komata, noapaļojot skaitli līdz tuvākajai simtdaļai (divas decimāldaļas vietas) uz leju, ja trešais cipars aiz komata ir līdz „5”, vai uz augšu, ja trešais cipars aiz komata ir lielāks vai vienāds ar „5”;

**Finansējuma saņēmējs** – Līguma Speciālajos noteikumos noteiktais Finansējuma saņēmējs;

**Konkursa īstenošanu regulējošie Ministru kabineta noteikumi** – Līguma Speciālajos noteikumos norādītie konkursa īstenošanu regulējošie Ministru kabineta noteikumi;

**Konkurss** – Līguma Speciālajos noteikumos norādītais konkurss;

**Līgums** – līgums par Projekta īstenošanu, kas sastāv noLīguma Speciālajiem noteikumiem, Līguma Vispārīgajiem noteikumiem un to pielikumiem;

**Maksājuma dokumenti** – Projekta ietvaros noslēgto iepirkuma līgumu maksājuma dokumenti (rēķini, nodošanas-pieņemšanas akti, pavadzīmes u.c.);

**Maksājuma pieprasījums** – EKII finansējuma pieprasījums – Līgumā noteiktajā kārtībā sagatavots un Vides investīciju fondā iesniegts dokumentu kopums, ar ko pieprasa Projekta ietvaros veikto izdevumu atmaksu;

**Neatbilstoši veiktie izdevumi** –izdevumi, kurus Atbildīgā iestāde vai Vides investīciju fonds Projekta īstenošanas laikā vai 5 (piecu) gadu laikā pēc pēdējā EKII finansējuma maksājuma veikšanas Finansējuma saņēmējam Projekta ietvaros ir atzinusi par tādiem, kas ir radušies pārkāpjot Līguma, Latvijas Republikas normatīvo aktu prasības, vai par kuriem Finansējuma saņēmējs nav iesniedzis finanšu līdzekļu izlietojumu apliecinošus dokumentus Līgumā noteiktajā kārtībā;

**Neattiecināmās izmaksas** – izmaksas, kas saskaņā ar Konkursa īstenošanu regulējošiem Ministru kabineta noteikumiem un citiem normatīvajiem aktiem netiek finansētas no EKII finansējuma vai Projektā nav norādītas kā Attiecināmās izmaksas. Par neattiecināmām izmaksām atzīstamas arī tās Projektā norādītās Attiecināmās izmaksas, kuras Atbildīgā iestāde vai Vides investīciju fonds Projekta īstenošanas laikā vai 5 (piecu) gadu laikā pēc pēdējā EKII finansējuma maksājuma veikšanas Finansējuma saņēmējam Projekta ietvaros ir atzinusi par tādām, kas Konkursa īstenošanu regulējošajos Ministru kabineta noteikumos nav noteiktas kā Attiecināmās izmaksas;

**Nozares ministrija** – ministrija, kuras padotībā atrodas Finansējuma saņēmējs un kuras budžetā tiek plānoti izdevumi Projekta ietvaros (ja attiecināms);

**Projekta iesniegums** – normatīvajos aktos noteiktajā kārtībā apstiprināts Finansējuma saņēmēja Projekta iesniegums (aizpildīta Projekta iesnieguma veidlapa un tās pielikumi), kas ir Līguma pielikums un Līgumā noteiktajā kārtībā piešķir tiesības Finansējuma saņēmējam pretendēt uz EKII finansējumu;

**Projekta budžeta kopsavilkums** – Projekta iesnieguma veidlapas 5.sadaļa;

**Projekts** – Līguma Speciālajos noteikumos noteiktais Projekts;

**Projekta īstenošanas periods** – Līguma Speciālajos noteikumos noteiktais termiņš Projekta īstenošanai;

**Projekta konts** – Līguma Speciālajos noteikumos norādītais, speciāli atvērtais Projekta konts vai konta numurs, kas paziņots ar vēstuli par konta maiņu;

**Projekta mērķi un uzdevumi** – Projekta iesnieguma veidlapas 2.2.apakšpunkts;

**Projekta pārskats** – Finansējuma saņēmēja Līgumā noteiktajā kārtībā sagatavoti un Vides investīciju fondā iesniegti pārskati par Projekta īstenošanas gaitu un Projekta rezultātu monitoringu;

**Projekta rezultāti** – Projekta iesnieguma veidlapas 2.9.apakšpunkts;

**Puses** – Atbildīgā iestāde, Finansējuma saņēmējs un Vides investīciju fonds;

**Transferts** – gadskārtējā valsts budžeta likumā īpaši iezīmētu budžeta līdzekļu pārskaitījums, ko var veikt viena līmeņa budžeta – valsts pamatbudžeta, valsts speciālā budžeta, pašvaldību pamatbudžeta, pašvaldību speciālā budžeta – ietvaros vai starp dažāda līmeņa budžetiem;

**Valsts budžeta iestāde** – finansējuma saņēmējs, kas ir valsts budžeta iestāde;

**Vides investīciju fonds** – sabiedrība ar ierobežotu atbildību „Vides investīciju fonds”, kas saskaņā ar Konkursa īstenošanu regulējošos Ministru kabineta noteikumos noteikto un noslēgto deleģēšanas līgumu ar Atbildīgo iestādi pilda atsevišķas EKII finansēto projektu vērtēšanas procesa administrēšanas, īstenošanas uzraudzības un kontroles funkcijas.

* 1. Citi Līgumā lietotie termini atbilst Konkursa īstenošanu regulējošos Ministru kabineta noteikumos un citos normatīvajos aktos lietotajiem terminiem.
	2. Līgumā, izņemot, ja no konteksta izriet citādi:
		1. atsauce uz Līgumu, dokumentu vai normatīvo aktu ir uzskatāma par atsauci uz to Līguma, dokumenta vai normatīvā akta redakciju, kas ir spēkā brīdī, kad ir piemērojama vai izpildāma attiecīgā Līguma norma, kas atsaucas uz Līgumu, dokumentu vai normatīvo aktu;
		2. atsauce uz personu ietver atsauci arī uz tās tiesību un saistību pārņēmēju;
		3. vārdi un izteicieni, kas lietoti vienskaitlī, ietver arī daudzskaitli un otrādi;
		4. termiņi, kas aprēķināmi mēnešos vai dienās, sākas nākamajā dienā pēc datuma vai notikuma, kas nosaka to sākumu. Termiņam, kuru skaita mēnešos, pēdējā diena ir termiņa pēdējā mēneša attiecīgais datums. Ja termiņa pēdējā mēnesī nav attiecīgā datuma, termiņa pēdējā diena ir šā mēneša pēdējā diena. Ja termiņa pēdējā diena ir brīvdiena, termiņa pēdējā diena ir nākamā darbdiena.
1. **Līguma priekšmets**
	1. Līgums nosaka Projekta īstenošanas, uzraudzības un kontroles, kā arī Projekta rezultātu monitoringa kārtību, Atbalsta summu un nosacījumus tās saņemšanai.
2. **Projekta īstenošanas periods**
	1. Projekts tiek īstenots saskaņā ar Projekta iesniegumu, Projektu pilnībā īstenojot Līguma Speciālajos noteikumos noteiktajā Projekta īstenošanas periodā, kas ietver Projekta īstenošanas beigu termiņu (datumu, kad ēka, kurā īstenotas projektā plānotās aktivitātes, ir pieņemta ekspluatācijā) un dienu, kad Finansējuma saņēmējs ir iesniedzis Vides investīciju fondā noslēguma pārskatu.
	2. Finansējuma saņēmējs nodrošina Projekta ietvaros veikto darbu pieņemšanu ar pieņemšanas - nodošanas aktu, kā arī visu Projekta ietvaros paredzēto maksājumu veikšanu Līguma Vispārīgo noteikumu 3.1.apakšpunktā noteiktajā termiņā.
	3. Finansējuma saņēmējs ne vēlāk kā 1 (viena) mēneša laikā pēc Projekta īstenošanas beigu termiņa iesniedz Vides investīciju fondā aktu par Projekta ietvaros veikto darbu un ēku, kurās īstenotas Projektā plānotās aktivitātes, pieņemšanu ekspluatācijā, apliecinātas kopijas.
3. **Pušu pienākumi un tiesības**
	1. **Finansējuma saņēmējam ir pienākums:**
		1. īstenot Projektu, ievērojot Projekta īstenošanas periodu un nodrošinot Projekta mērķa un Projektā plānoto rezultātu sasniegšanu, tajā skaitā enerģijas patēriņu apkurei uz ēkas aprēķina platību gadā;
		2. veikt Projekta īstenošanu saskaņā ar Konkursa īstenošanu regulējošiem Ministru kabineta noteikumiem, un Līguma noteikumiem;
		3. nodrošināt, ka ēkas vai zemesgabali (nekustāmā īpašuma objekti), kuros ir plānots īstenot Projekta aktivitātes, ir Finansējuma saņēmēja īpašumā, turējumā, valdījumā. Īpašuma, valdījuma vai turējuma tiesības ir nostiprinātas zemesgrāmatā, uz laiku, kas nav īsāks par 5 (pieciem) gadiem pēc Projekta īstenošanas perioda beigu termiņa vai ar zemes īpašnieku ir noslēgts ilgtermiņa zemes nomas līgums ne mazāk kā uz 5 (pieciem) gadiem;
		4. neizmantot EKII finansējumu Projektā nenorādītiem mērķiem;
		5. iepirkumus, kas nepieciešami Projekta īstenošanai, veikt saskaņā ar iepirkumu regulējošajiem normatīvajiem aktiem;
		6. veikt maksājumus Projekta ietvaros noslēgto iepirkuma līgumu izpildītājiem saskaņā ar noslēgto iepirkuma līguma noteikumiem, ievērojot Projekta budžeta kopsavilkumā paredzētās iepirkuma līguma izmaksas;
		7. veikt un saņemt visus ar Projektu saistītos maksājumus Projekta kontā;
		8. Līgumā noteiktajā kārtībā iesniegt Vides investīciju fondam Projekta pārskatus;
		9. nodrošināt atsevišķu ieņēmumu un izdevumu grāmatvedības uzskaiti ar Projekta īstenošanu saistītajiem ieņēmumiem un izdevumiem, kas atbilst Latvijas Republikas normatīvo aktu prasībām un vispārpieņemtiem grāmatvedības kārtošanas standartiem, vai esošajā grāmatvedības sistēmā ieviest atsevišķus kontus vai subkontus, kas nodrošina no pārējās Finansējuma saņēmēja grāmatvedības uzskaites nodalīto grāmatvedības uzskaiti un pārskatu par Projekta īstenošanu, lai varētu precīzi noteikt visus Projekta finansējuma avotus (ieņēmumus) un izdevumus, kas saistīti ar Projektu un ir radušies Projekta īstenošanas laikā;
		10. iegādāties preces, pakalpojumus un būvdarbus no trešajām personām, nepārsniedzot to tirgus vērtību, un iekļaut Attiecināmās izmaksas kā amortizējamos ilgtermiņa ieguldījumus Finansējuma saņēmēja aktīvos (nosacījums par izmaksu iekļaušanu Finansējuma saņēmēja aktīvos nav attiecināms, ja Finansējuma saņēmējs nodarbojas ar valsts nekustamo īpašumu pārvaldīšanu un ēka ir Finansējuma saņēmēja pārvaldībā);
		11. saistībā ar Projekta īstenošanu nepieļaut situāciju, kas rada interešu konfliktu un nekavējoties informēt Vides investīciju fondu par jebkuru situāciju, kas rada vai kuras rezultātā varētu rasties interešu konflikts;
		12. Projekta īstenošanas laikā un 5 (piecus) gadus pēc Projekta īstenošanas beigu termiņa:
			1. nodrošināt Projekta un tā rezultātu (tajā skaitā ēkas), kurā plānots īstenot aktivitātes, atbilstību Konkursa īstenošanu regulējošajos Ministru kabineta noteikumos noteiktajiem nosacījumiem EKII finansējuma piešķiršanai;
			2. izmantot Projekta rezultātus tikai Projektā paredzētajiem mērķiem, t.sk. nenorādīt projektā sasniegto CO2 emisiju samazinājumu un enerģijas patēriņu apkurei uz ēkas aprēķina platību gadā citās finansējuma programmās un individuālā atbalsta programmās;
			3. nodrošināt, ka Projekta ietvaros iepirktās vai radītās vērtības (uzstādītās tehnoloģijas, iekārtas un sistēmas, kā arī izbūvētās, pārbūvētās un atjaunotās būves) atrodas Projekta īstenošanas vietā un nav atsavinātas, ieķīlātas, norakstītas, demontētas vai nojauktas, un tiek izmantotas saskaņā ar Projektā norādīto Projekta mērķa sasniegšanai;
			4. nodrošināt to, ka ēkai (vai funkcionāli saistītām ēkām), kurā veiktas Projekta aktivitātes, netiks mainīts lietošanas veids un tā (tās) netiks nojaukta, pārbūvēta vai izīrēta trešajām personām saimnieciskās darbības veikšanai;
			5. uzturēt un saglabāt Projekta ietvaros iepirktās un uzstādītās tehnoloģijas, iekārtas un sistēmas, kā arī izbūvētās, pārbūvētās un atjaunotās būves, un atjaunot vai atvietot tās zādzības gadījumā vai gadījumā, ja tās tiek bojātas vai iznīcinātas, no apdrošināšanas atlīdzības vai saviem līdzekļiem pilnā apmērā (ja apdrošināšanas atlīdzība nav pietiekama);
			6. nekavējoties informēt Vides investīciju fondu par jebkādiem notikumiem un apstākļiem, kas apdraud vai negatīvi ietekmē, vai kas varētu apdraudēt vai negatīvi ietekmēt Projekta īstenošanu, Projekta mērķus vai rezultātus vai Līguma izpildi, vai kuru dēļ ir nepieciešams veikt izmaiņas Projektā;
			7. nodrošināt Projekta īstenošanas rezultātā gūto labumu uzskaiti;
			8. nodrošināt Vides investīciju fondam un Atbildīgajai iestādei iespējas veikt Projekta uzraudzību un kontroli visā Līguma darbības laikā, nodrošinot Vides investīciju fonda un Atbildīgās iestādes likumīgo prasību izpildi, kā arī Līgumā noteiktajā kārtībā nodrošinot brīvu piekļuvi Finansējuma saņēmēja dokumentiem, Projekta īstenošanas vietai un ēkai, tehnoloģijām un iekārtām, kas ir saistīti ar Projektu;
			9. pēc Vides investīciju fonda vai Atbildīgās iestādes pieprasījuma (arī elektroniskajā formā) iesniegt pieprasīto informāciju par Projektu Vides investīciju fonda vai Atbildīgās iestādes noteiktajā termiņā, kas nav īsāks par 5 (piecām) darbdienām;
			10. Atbildīgās iestādes vai Vides investīciju fonda noteiktajā termiņā, kas nav īsāks par 5 (piecām) darbdienām, novērst Atbildīgās iestādes vai Vides investīciju fonda Projekta īstenošanā konstatētās Līguma vai Konkursa īstenošanu regulējošo Ministru kabineta noteikumu noteikto pienākumu neizpildes un ziņot par to novēršanu attiecīgi Vides investīciju fondam vai Atbildīgajai iestādei;
			11. vismaz 30 (trīsdesmit) darbdienas pirms jebkādām izmaiņām Finansējuma saņēmēja tiesiskajā statusā informēt par to Vides investīciju fondu.
		13. 10 (desmit) gadus pēc pēdējā Atbalsta summas maksājuma saņemšanas nodrošināt visu ar Projekta īstenošanu saistīto dokumentu, tajā skaitā Projekta iesnieguma, ar Projektu saistītās korespondences, Projekta ietvaros noslēgto līgumu, veikto būvdarbu, piegāžu un sniegto pakalpojumu apliecinošo dokumentu, kā arī veikto maksājumu apliecinošo dokumentu oriģinālu vai to atvasinājumu ar juridisku spēku glabāšanu vienuviet sistemātiski sakārtotā Projekta lietā;
		14. 30 (trīsdesmit) darbdienu laikā pēc informācijas par CO2 emisijas samazinājuma neatbilstību saņemšanas iesniegt Vides investīciju fondā pasākumu plānu CO2 emisijas samazinājuma neatbilstības novēršanai atbilstoši Konkursa īstenošanu regulējošajos Ministru kabineta noteikumos noteiktajiem nosacījumiem;
		15. par saviem līdzekļiem īstenot pasākumu plānu CO2 emisijas samazinājuma neatbilstības (attiecināms, ja projektā plānota esošas ēkas pārbūve vai atjaunošana) vai enerģijas patēriņa apkurei uz ēkas aprēķina platību neatbilstību novēršanai, ievērojot Vides investīciju fonda ieteikumus;
		16. nodrošināt, ka trešās personas, ar kurām Finansējuma saņēmējs Projekta ietvaros slēdzis līgumus, arī nodrošina šī Līguma 4.1.13.apakšpunktā minētā pienākuma izpildi.
	2. **Finansējuma saņēmējam ir tiesības:**
		1. saņemt Atbalsta summu Konkursa īstenošanu regulējošo Ministru kabineta noteikumu un Līgumā noteiktajā kārtībā, ja Projekts tiek īstenots Līgumā un Konkursa īstenošanu regulējošo Ministru kabineta noteikumu noteiktajā kārtībā un termiņos un izmaksas ir attiecināmas;
		2. saņemt nepieciešamo informāciju par Atbalsta summas saņemšanas nosacījumiem;
		3. ierosināt Vides investīciju fondam Līguma grozījumus Līguma Vispārīgo noteikumu 11.punktā noteiktajā kārtībā un atbilstoši normatīvo aktu prasībām;
		4. ierosināt Vides investīciju fondam izbeigt Līgumu šī Līguma Vispārīgo noteikumu 14.punktā noteiktajā kārtībā.
	3. **Atbildīgajai iestādei ir pienākums:**
		1. ievērojot šī Līguma 6.punktā ietverto kārtību un nosacījumus, pamatojoties uz Nozares ministrijas pieprasījumu, nodrošināt valsts budžeta līdzekļu Transfertu, lai nodrošinātu Projektam nepieciešamos līdzekļus izdevumu veikšanai.
	4. **Atbildīgajai iestādei ir tiesības:**
		1. veikt Projekta īstenošanas uzraudzību un kontroli, izvērtējot Projekta īstenošanas atbilstību Konkursa īstenošanu regulējošiem Ministru kabineta noteikumiem un Līguma prasībām, kā arī veikt Projekta rezultātu monitoringu;
		2. Līgumā un Konkursa īstenošanu regulējošos Ministru kabineta noteikumos noteiktajos gadījumos apturēt Finansējuma saņēmējam Atbalsta summas Transferta veikšanu (tai skaitā pamatojoties uz Nozares ministrijas pieprasījumu) un/vai samazināt tā apjomu, kā arī pieprasīt Finansējuma saņēmējam atmaksāt tam jau samaksāto Atbalsta summu vai tās daļu;
		3. pamatojoties uz Vides investīciju fonda sniegto informāciju, Atbalsta summas vai tās daļas pārmaksas gadījumā rakstiski informēt Finansējuma saņēmēju un Nozares ministriju par Finansējuma saņēmēja pienākumu atmaksāt Atbildīgajai iestādei Finansējuma saņēmējam pārmaksāto Atbalsta summu vai tās daļu;
		4. ierosināt neatkarīgu Projekta īstenošanas auditu;
		5. ierosināt Līguma grozījumus Līguma Vispārīgo noteikumu 11.punktā noteiktajā kārtībā un atbilstoši normatīvo aktu prasībām;
		6. izbeigt Līgumu šī Līguma Vispārīgo noteikumu 14.punktā noteiktajā kārtībā un atbilstoši normatīvo aktu prasībām.
	5. **Vides investīciju fondam ir pienākums:**
		1. veikt Projekta īstenošanas uzraudzību un kontroli, izvērtējot Projekta īstenošanas atbilstību Konkursa īstenošanu regulējošo Ministru kabineta noteikumu un Līguma prasībām, kā arī veikt Projekta rezultātu monitoringu;
		2. aprēķināt CO2 emisiju samazinājuma neatbilstību vai enerģijas patēriņa apkurei uz ēkas aprēķina platību neatbilstību un rakstiski par to informēt Finansējuma saņēmēju un Atbildīgo iestādi, ja Vides investīciju fonds atbilstoši Finansējuma saņēmēja iesniegtajam monitoringa pārskatam konstatē, ka Līgumā norādītais sasniedzamais CO2 emisiju samazinājuma vai enerģijas patēriņa apkurei uz ēkas aprēķina platību rādītājs gadā, salīdzinot ar monitoringa pārskatā norādīto rādītāju, nav sasniegts;
		3. pārbaudīt Attiecināmo izmaksu atbilstību Projektam un Konkursa īstenošanu regulējošo Ministru kabineta noteikumu prasībām un sniegt Atbildīgajai iestādei atzinumu par Maksājuma pieprasījumā iekļauto Attiecināmo izmaksu atbilstību Konkursa īstenošanu regulējošiem Ministru kabineta noteikumiem un Līguma noteikumiem;
		4. veikt Projekta pārskatu vērtēšanu un Līgumā noteiktajā kārtībā informēt Finansējuma saņēmēju par pārskatu apstiprināšanu vai noraidīšanu;
		5. sniegt atbildi Finansējuma saņēmējam par grozījumiem Līgumā.
	6. **Vides investīciju fondam ir tiesības:**
		1. ierosināt valsts budžeta asignējuma apturēšanu, ja Finansējuma saņēmējs nepilda Līguma saistības, Konkursa īstenošanu regulējošo Ministru kabineta noteikumos noteiktos pienākumus;
		2. veicot Projekta progresa pārbaudes, izdevumu atbilstības pārbaudes vai Projekta rezultātu monitoringu Projekta īstenošanas vietās pieaicināt neatkarīgus ekspertus;
		3. veikt pārbaudes Projekta īstenošanas vietā Projekta īstenošanas laikā, kā arī 5 (piecus) gadus pēc Projekta īstenošanas beigu termiņa;
		4. pieprasīt no Finansējuma saņēmēja nepieciešamo informāciju Projekta īstenošanas, uzraudzības un kontroles nodrošināšanai;
		5. rīkoties ar informāciju, kas saņemta saistībā ar Projektu;
		6. konstatējot Konkursa īstenošanu regulējošo Ministru kabineta noteikumu un Līgumā noteikto saistību neizpildi, uzdot Finansējuma saņēmējam novērst neizpildi noteiktā termiņā;
		7. ierosināt grozījumus Līgumā un Līguma izbeigšanu, tostarp pamatojoties uz Finansējuma saņēmēja ierosinājumu;
		8. sniegt ieteikumus par Finansējuma saņēmēja iesniegto plānu CO2 emisiju samazinājuma vai enerģijas patēriņa apkurei uz ēkas aprēķina platību rādītāja gadā neatbilstības novēršanai.
4. **Iepirkumi**
	1. Finansējuma saņēmējs ne vēlāk kā 10 (desmit) darbdienas pēc Līguma parakstīšanas iesniedz Vides investīciju fondā Projekta iepirkumu plānu, kas sagatavots atbilstoši Līguma Vispārīgo noteikumu 1.pielikumam. Projekta iepirkumu plāna izmaiņu gadījumā Finansējuma saņēmējs Projekta iepirkumu plānu aktualizē un 5 (piecu) darbdienu laikā iesniedz Vides investīciju fondā.
	2. Projekta ietvaros veikto iepirkuma procedūru dokumentu, noslēgto iepirkuma līgumu un to grozījumu apliecinātas kopijas Finansējuma saņēmējs iesniedz Vides investīciju fondā 10 (desmit) darbdienu laikā pēc attiecīga iepirkuma veikšanas un iepirkuma līguma vai tā grozījumu noslēgšanas. Par iepirkuma līguma grozījumiem uzskatāmas arī jebkādas izmaiņas iepirkuma līguma tāmēs. Gadījumā, ja Finansējuma saņēmējs veica iepirkumu pirms Līguma noslēgšanas, iepirkuma procedūras dokumentu apliecinātas kopijas Finansējuma saņēmējs iesniedz Vides investīciju fondā pārbaudes veikšanai 10 (desmit) darbdienu laikā pēc Līguma noslēgšanas.
	3. Vides investīciju fonds 20 (divdesmit) darbdienu laikā pārbauda Finansējuma saņēmēja iesniegtos iepirkuma procedūras dokumentus, iepirkuma līgumus un iepirkuma plānus un sniedz atzinumu Finansējuma saņēmējam par to atbilstību Līgumam un Konkursa īstenošanu regulējošajiem Ministru kabineta noteikumiem.
5. **Maksājumu veikšanas kārtība**
	1. EKII finansējuma izmaksu veic bezskaidras naudas norēķinu veidā uz Projekta kontu. Visiem norēķiniem Projekta ietvaros Finansējuma saņēmējs izmanto Projekta kontu.
	2. Finansējuma saņēmējam ir pieejams Transferta maksājums.
	3. Finansējuma saņēmējs pārbauda Maksājuma dokumentu atbilstību faktiskajam sniegto pakalpojumu, piegādāto preču vai veikto būvdarbu apjomam, iepirkuma līguma noteikumiem un Maksājuma dokumentu apliecinātas kopijas atbilstoši Līguma Vispārīgo noteikumu 4.pielikumā noteiktajam sarakstam 5 (piecu) darbdienu laikā pēc Maksājuma dokumentu saņemšanas iesniedz Vides investīciju fondā. Vides investīciju fonds 10 (desmit) darbdienu laikā pēc Maksājuma dokumentu saņemšanas pārbauda un sniedz Finansējuma saņēmējam un Atbildīgajai iestādei atzinumu par Maksājuma dokumentu atbilstību Konkursa īstenošanu regulējošajos Ministru kabineta noteikumos, Līgumā un iepirkuma līgumā noteiktajiem maksājumu noteikumiem (turpmāk – Atzinums par Maksājuma dokumentiem).
	4. Maksājuma dokumentu pārbaudei nepieciešamo papildu informāciju un/vai dokumentus Finansējuma saņēmējs pēc Vides investīciju fonda pieprasījuma iesniedz Vides investīciju fonda pieprasījumā noteiktajā termiņā, kas nav īsāks par 5 (piecām) darbdienām. Šajā gadījumā Maksājuma dokumentu pārbaudes termiņš tiek pagarināts par papildu informācijas un dokumentu izskatīšanai nepieciešamo laiku, bet ne ilgāk kā par 20 (divdesmit) darbdienām no papildu informācijas vai dokumentu saņemšanas dienas.
	5. Atbildīgā iestāde, pamatojoties uz Līguma Vispārīgo noteikumu 6.3. apakšpunktā sniegtā pozitīvā Atzinuma par Maksājuma dokumentiem pamata, 5 (piecu) darbdienu laikā Finansējuma saņēmējam veic Transferta maksājumu par EKII finansējuma daļu un Finansējuma saņēmējs iepirkuma līgumā noteiktajos termiņos veic maksājumu iepirkuma līguma izpildītājam. Negatīva Vides investīciju fonda Atzinuma par Maksājuma dokumentiem gadījumā, Finansējuma saņēmējs iesniedz Vides investīciju fondam apliecinājumu par neattiecināmo izmaksu segšanu.
	6. Vides investīciju fonds Finansējuma saņēmējam sniedz negatīvu atzinumu par Maksājuma dokumentiem ja:
		1. nav iesniegti Līguma Vispārīgo noteikumu 4.pielikumā noteiktie dokumenti vai iesniegtie dokumenti ir nepilnīgi;
		2. Maksājuma dokumentos ir iekļautas Neattiecināmās izmaksas un/vai Neatbilstoši veiktie izdevumi;
		3. Projekta izmaksu tāmē norādītās Attiecināmās izmaksas nav samērīgas un ekonomiski pamatotas;
		4. iepirkuma līguma izpildītājs izpildes dokumentācijā ir iekļāvis tādu papildu pakalpojumu izmaksas, kuri ietverti iepirkuma līgumā, neievērojot publiskā iepirkuma regulējumu.
	7. Vienlaicīgi ar kārtējo Projekta pārskatu Finansējuma saņēmējs, Vides investīciju fondā iesniedz Maksājuma pieprasījumu, kas sagatavots atbilstoši Līguma Vispārīgo noteikumu 3.pielikumam, un tajā iekļauto Attiecināmo izmaksu attaisnojošo dokumentu, kas noteikti Līguma Vispārīgo noteikumu 4.pielikumā, apliecinātas kopijas, ja tās jau nav iesniegtas Vides investīciju fondā.
	8. Starpposma un noslēguma Maksājumu pieprasījumu Finansējuma saņēmējs kopā ar tajā iekļauto Attiecināmo izmaksu attaisnojošo dokumentu, kas noteikti Līguma Vispārīgo noteikumu 4.pielikumā, apliecinātām kopijām iesniedz Vides investīciju fondā vienlaicīgi ar starpposma pārskatu par iepriekšējo pusgadu vai noslēguma pārskatu. Starpposma un noslēguma maksājuma pieprasījuma Attiecināmajās izmaksās iekļauj atbilstoši projekta iesniegumam faktiski veiktos izdevumus.
	9. Vides investīciju fonds 15 (piecpadsmit) darbdienu laikā pēc Maksājuma pieprasījuma, tajā iekļauto Attiecināmo izmaksu attaisnojošo dokumentu un starpposma pārskata par iepriekšējo pusgadu (starpposma maksājuma pieprasījuma gadījumā) vai noslēguma pārskata (noslēguma maksājuma pieprasījuma gadījumā), pamatojoties uz iepriekš sagatavoto Atzinumu par Maksājuma dokumentiem, pārbauda Konkursa īstenošanu regulējošajos Ministru kabineta noteikumos un Līgumā noteikto maksājuma saņemšanas nosacījumu izpildi un Maksājuma pieprasījumu kopā ar pozitīvu Atzinumu par Maksājuma pieprasījumā iekļauto izdevumu atbilstību Konkursa īstenošanu regulējošajiem Ministru kabineta noteikumiem un Līguma noteikumiem (turpmāk – Atzinums par Maksājuma pieprasījumu) un apliecinājumu par Projekta pārskata apstiprināšanu iesniedz Atbildīgajā iestādē. Atzinumā par Maksājuma pieprasījumu norāda arī Neattiecināmās izmaksas un/vai Neatbilstoši veiktos izdevumus (ja tās/tie tiek konstatēti).
	10. Starpposma un noslēguma Maksājuma pieprasījums tiek apstiprināts tikai pēc starpposma pārskata par iepriekšējo pusgadu vai noslēguma pārskata apstiprināšanas.
	11. Maksājuma pieprasījuma un tajā iekļauto Attiecināmo izmaksu attaisnojošo dokumentu pārbaudei nepieciešamo papildu informāciju un/vai dokumentus Finansējuma saņēmējs pēc Vides investīciju fonda pieprasījuma iesniedz Vides investīciju fonda pieprasījumā noteiktajā termiņā, kas nav īsāks par 5 (piecām) darbdienām. Šajā gadījumā Maksājuma pieprasījuma termiņš tiek pagarināts par papildu informācijas un dokumentu izskatīšanai nepieciešamo laiku, bet ne ilgāk kā par 20 (divdesmit) darbdienām no papildu informācijas vai dokumentu saņemšanas dienas.
	12. Ja Finansējuma saņēmējs ir veicis izdevumus pirms Līguma noslēgšanas, lēmums par izmaksu attiecināmību tiek pieņemts šādā kārtībā:
		1. pēc finansēšanas plāna atvēršanas atbilstoši valsts budžeta plānošanas normatīvajiem aktiem Finansējuma saņēmējs piecu darbdienu laikā iesniedz Vides investīciju fondā Maksājuma dokumentu apliecinātas kopijas;
		2. Vides investīciju fonds nodrošina Maksājuma dokumentu pārbaudi Līgumā noteiktajā kārtībā;
		3. ja Vides investīciju fonds sniedz negatīvu Atzinumu par Maksājuma dokumentiem, veiktie izdevumi netiek uzskatīti par Projekta izdevumiem;
		4. ja Vides investīciju fonds sniedz pozitīvu Atzinumu par Maksājuma dokumentiem, veiktie izdevumi tiek uzskatīti par Projekta attiecināmajām izmaksām un tiek iekļauti pirmajā Maksājuma pieprasījumā;
		5. pēc Vides investīciju fonda pozitīvā atzinuma saņemšanas Finansējuma saņēmējs ir tiesīgs veikt pārgrāmatošanas operācijas, lai attiecinātu iepriekš veiktos izdevumus uz Projektu. Pēc pārgrāmatošanas veikšanas desmit darbdienu laikā Finansējuma saņēmējs par to informē Vides investīciju fondu.
	13. Vides investīciju fonds Finansējuma saņēmējam sniedz negatīvu Atzinumu par Maksājuma pieprasījumu un tajā iekļauto Attiecināmo izmaksu attaisnojošajiem dokumentiem ja:
		1. iesniegtais Maksājuma pieprasījums nav sagatavots atbilstoši Līguma Vispārīgo noteikumu 3.pielikumam;
		2. nav iesniegti Maksājuma pieprasījumā norādīto Attiecināmo izmaksu attaisnojošie dokumenti;
		3. Vides investīciju fondā nav iesniegts vai Vides investīciju fonds nav apstiprinājis starpposma pārskatu par iepriekšējo ceturksni vai noslēguma pārskatu;
		4. nav izpildīti Konkursa īstenošanu regulējošajos Ministru kabineta noteikumos un Līgumā noteiktie nosacījumi maksājuma saņemšanai;
		5. visi Maksājuma pieprasījumā norādītie izdevumi tiek atzīti par Neattiecināmajām izmaksām vai Neatbilstoši veiktiem izdevumiem;
		6. faktiski veiktie izdevumi ir mazāki par Maksājuma pieprasījumā norādītajiem izdevumiem;
		7. Finansējuma saņēmējs nav novērsis Atbildīgās iestādes vai Vides investīciju fonda Projekta īstenošanā konstatētās Konkursa īstenošanu regulējošo Ministru kabineta noteikumu, citu normatīvo aktu vai Līguma saistību neizpildes;
		8. Projekta izmaksu tāmē norādītās Attiecināmās izmaksas nav samērīgas un ekonomiski pamatotas;
		9. ar Projektu saistītos maksājumus Finansējuma saņēmējs nav veicis un saņēmis Projekta kontā;
		10. Finansējuma saņēmējs nav pilnībā sasniedzis Projekta mērķi (noslēguma maksājuma gadījumā).
	14. Atbildīgā iestāde pēc Maksājuma pieprasījuma un Vides investīciju fonda pozitīva Atzinuma par Maksājuma pieprasījumu un apliecinājuma par Projekta īstenošanas pārskata apstiprināšanu saņemšanas 5 (piecu) darbdienu laikā pieņem lēmumu par veikto izdevumu attiecināšanu uz Projektu. Atbildīgajai iestādei ir tiesības pagarināt lēmuma pieņemšanas vai maksājuma veikšanas termiņu, bet ne vairāk kā par 5 (piecām) darbdienām.
	15. Atbildīgajai iestādei ir tiesības pieņemt lēmumu par veikto izdevumu neattiecināšanu uz Projektu, ja:
		1. veicot izlases veida Maksājuma pieprasījuma un tajā iekļauto Attiecināmo izmaksu attaisnojošo dokumentu pārbaudi, tiek konstatēti apstākļi, kad saskaņā ar Līgumu Vides investīciju fondam Finansējuma saņēmējam jāsniedz negatīvs atzinums par Maksājuma pieprasījumu un tajā iekļauto Attiecināmo izmaksu attaisnojošajiem dokumentiem;
		2. tiek konstatētas kļūdas vai nepilnības Vides investīciju fonda Atzinumā par Maksājuma pieprasījumu;
		3. attiecībā uz Projektu pastāv Konkursa īstenošanu regulējošo Ministru kabineta noteikumu vai Līguma saistību neizpildes risks.
	16. Finansējuma saņēmējs Projekta ietvaros veic izdevumus *euro*.
	17. Konkursa īstenošanu regulējošajos Ministru kabineta noteikumos minētos finanšu rezervi ne vairāk kā 3 (trīs) % apmērā no Attiecināmo izmaksu summas Finansējuma saņēmējs var izmantot, ja tos iepriekš saskaņojis ar Vides investīciju fondu.
	18. Atbildīgā iestāde nav atbildīga par maksājuma nokavējumu gadījumos, kad maksājuma nokavējums radies saistībā ar Valsts kases darbību vai bezdarbību.
6. **Atbalsta summas samazināšana un atmaksa**
	1. Atbildīgā iestāde var samazināt vai pilnībā nepiešķirt Atbalsta summu vai pieprasīt Finansējuma saņēmējam atmaksāt tam jau samaksāto Atbalsta summu vai tās daļu, ja:
		1. tiek konstatēti Neatbilstoši veikti izdevumi vai Neattiecināmās izmaksas (ko Finansējuma saņēmējs Projektā norādījis kā Attiecināmās izmaksas, bet Vides investīciju fonds vai Atbildīgā iestāde atzinusi par tādām, kas konkursa īstenošanu regulējošajos Ministru kabineta noteikumos nav noteiktas kā Attiecināmās izmaksas). Šajā gadījumā Atbalsta summa tiek samazināta vai Finansējuma saņēmējam jāatmaksā Neatbilstoši veikto izdevumu/Neattiecināmo izmaksu apmērā;
		2. Finansējuma saņēmējs par Attiecināmajām izmaksām ir saņēmis vai pretendē saņemt līdzfinansējumu citu finansējuma programmu ietvaros no citiem finanšu instrumentiem, tai skaitā Eiropas Savienības vai ārvalstu finanšu palīdzības līdzekļiem. Šajā gadījumā Atbalsta summa tiek samazināta par to Attiecināmo izmaksu daļu, par kuru Finansējuma saņēmējs ir saņēmis vai pretendē saņemt līdzfinansējumu citu finansējuma programmu ietvaros no citiem finanšu instrumentiem, tai skaitā Eiropas Savienības vai ārvalstu finanšu palīdzības līdzekļiem;
		3. Attiecināmās izmaksas vai to daļa nav samērīgas un ekonomiski pamatotas, ko apstiprina Vides investīciju fonda vai Atbildīgās iestādes piesaistīts neatkarīgs eksperts. Šajā gadījumā Atbalsta summa tiek samazināta par nesamērīgas un ekonomiski nepamatotas Attiecināmo izmaksu vai tās daļas apmēru;
		4. Vides investīciju fonds atbilstoši Finansējuma saņēmēja iesniegtajam monitoringa pārskatam atkārtoti konstatē, ka Līgumā norādītais sasniedzamais CO2 emisijas samazinājums gadā (attiecināms, ja projektā plānota esošas ēkas pārbūve vai atjaunošana) vai enerģijas patēriņu apkurei uz ēkas aprēķina platību nav sasniegts. Šajā gadījumā Neattiecināmo izmaksu apjomu atbilstoši konstatētajai CO2 emisiju samazinājuma neatbilstībai vai enerģijas patēriņa apkurei uz ēkas aprēķina platību neatbilstībai aprēķina Konkursa īstenošanu regulējošo Ministru kabineta noteikumu noteiktajā kārtībā;
		5. Finansējuma saņēmējs nepilda citas Līguma saistības (tajā skaitā Līguma 4.1.punktā noteiktos pienākumus), Konkursa īstenošanu regulējošos Ministru kabineta noteikumus. Šajā gadījumā Atbalsta summa var tikt samazināta līdz 100% apmērā no kopējās atbalsta summas, atkarībā no pārkāpuma būtiskuma saskaņā ar Atbildīgās iestādes izstrādātajām vadlīnijām.
	2. Atbalsta summas vai tās daļas pārmaksas gadījumā, pārmaksātās summas Atbildīgā iestāde var ieturēt no turpmākajiem maksājumiem Finansējuma saņēmējam.
	3. Atbildīgā iestāde gadījumos, kad Finansējuma saņēmēja vainas dēļ tiek nodarīti zaudējumi valsts budžetam, ziņo Ministru kabinetam lēmuma pieņemšanai par tālāko rīcību. Līdz attiecīga Ministru kabineta lēmuma pieņemšanai, Atbildīgajai iestādei ir tiesības ierosināt Ministru kabinetam valsts budžeta asignējuma apturēšanu.
7. **Projekta pārskatu sagatavošana un iesniegšana**
	1. Finansējuma saņēmējs saskaņā ar Konkursa īstenošanu regulējošiem Ministru kabineta noteikumiem sagatavo un iesniedz Vides investīciju fondā šādus Projekta pārskatus:
		1. pārskatu par projekta īstenošanas progresu (starpposma pārskats) atbilstoši Līguma Vispārīgo noteikumu 2.pielikumam;
		2. pārskatu par visu Projekta īstenošanas periodu (noslēguma pārskats) atbilstoši Līguma Vispārīgo noteikumu 2.pielikumam;
		3. monitoringa pārskatu atbilstoši Līguma Vispārīgo noteikumu 5.pielikumam.
	2. Starpposma pārskatu par katru 6 (sešu) mēnešu periodu (iepriekšējo pusgadu) Finansējuma saņēmējs iesniedz Vides investīciju fondā līdz periodam sekojošā nākamā mēneša 20.datumam. Ja Projekts tiek īstenots termiņā, kas neietver pilnus pusgadus, starpposma pārskatu iesniegšanas grafiku Finansējuma saņēmējam nosaka Vides investīciju fonds.
	3. Noslēguma pārskatu Finansējuma saņēmējs iesniedz Vides investīciju fondā pēc Projektā paredzēto aktivitāšu pabeigšanas, bet ne vēlāk kā līdz Līguma Vispārīgo noteikumu 3.1.apakšpunktā noteiktā Projekta īstenošanas perioda beigām.
	4. Finansējuma saņēmējs 5 (piecus) gadus pēc Projekta īstenošanas beigu termiņa katru gadu veic Projekta rezultātu monitoringu un līdz nākamā gada 31.janvārim iesniedz Vides investīciju fondā monitoringa pārskatu par iepriekšējo gadu.
	5. Projekta pārskatu kopā ar pamatojošajiem dokumentiem Finansējuma saņēmējs iesniedz Vides investīciju fondā papīra formātā klātienē vai nosūtot pa pastu kā ierakstītu pasta sūtījumu (šajos gadījumos pārskata elektronisku kopiju nosūta uz e-pastu ekii@lvif.gov.lv) vai tikai elektroniski, parakstītu ar drošu elektronisko parakstu.
	6. Vides investīciju fonds pārbauda saņemto Projekta pārskatu 20 (divdesmit) darbdienu laikā, pieņem lēmumu par pārskata apstiprināšanu vai rakstiski pieprasa Finansējuma saņēmējam 10 (desmit) darbdienu laikā iesniegt papildu informāciju vai precizēt Projekta pārskatu.
	7. Projekta pārskata pārbaudei nepieciešamo papildu informāciju un/vai dokumentus vai precizēto Projekta pārskatu Finansējuma saņēmējs pēc Vides investīciju fonda pieprasījuma iesniedz Vides investīciju fonda pieprasījumā noteiktajā termiņā, kas nav īsāks par 10 (desmit) darbdienām. Šajā gadījumā Projekta pārskata izskatīšanas termiņš tiek pagarināts par papildu informācijas un/vai dokumentu vai Precizētā projekta pārskata izskatīšanai nepieciešamo laiku, bet ne ilgāk kā par 15 (piecpadsmit) darbdienām no papildu informācijas vai dokumentu saņemšanas dienas.
8. **Pārbaužu veikšanas kārtība**
	1. Projekta īstenošanas laikā un 5 (piecus) gadus pēc Projekta īstenošanas beigu termiņa Vides investīciju fonds Projekta īstenošanas vietā var veikt šādas pārbaudes:
		1. Projekta iepirkumu dokumentācijas pārbaudi;
		2. Projekta progresa pārbaudi;
		3. Projekta izdevumu atbilstības pārbaudi;
		4. Projekta rezultātu monitoringa pārbaudi.
	2. Vides investīciju fonds vismaz 5 (piecas) darbdienas pirms plānotās pārbaudes Projekta īstenošanas vietā rakstiski informē par to Finansējuma saņēmēju. Vienojoties ar Finansējuma saņēmēju, informēšanas termiņš par plānoto pārbaudi var būt īsāks par 5 (piecām) darbdienām. Nepieciešamības gadījumā, Vides investīciju fonds var veikt arī neplānotas pārbaudes ar vai bez Finansējuma saņēmēja iepriekšējas informēšanas.
	3. Finansējuma saņēmējam ir pienākums pēc Vides investīciju fonda pieprasījuma nodrošināt Vides investīciju fondam un tā pilnvarotiem pārstāvjiem piekļuvi Projekta īstenošanas vietai, kā arī nodrošināt telpu un darbavietu dokumentu apskatei un par Projekta īstenošanu atbildīgo personu piedalīšanos pārbaudē.
	4. Vides investīciju fonds rakstiski informē Finansējuma saņēmēju 20 (divdesmit) darbdienu laikā pēc pārbaudes veikšanas par pārbaudes rezultātiem, ja ir konstatētas atkāpes no Līguma nosacījumiem un norāda termiņu pārkāpuma novēršanai ne īsāku par 5 (piecām) darbadienām.
9. **Publicitātes un demonstrēšanas pasākumi**
	1. Finansējuma saņēmējs nodrošina Projekta publicitāti un demonstrēšanas pasākumus, ievērojot Konkursa īstenošanu regulējošos Ministru kabineta noteikumus un Atbildīgās iestādes 2016.gada 2.augusta rīkojumu Nr.199 „Par Emisijas kvotu izsolīšanas instrumenta simbolikas lietošanas noteikumu apstiprināšanu” par EKII logo un tā lietošanas nosacījumiem, kas ir pieejams Atbildīgās iestādes tīmekļvietnē ([www.varam.gov.lv](http://www.varam.gov.lv)).
	2. Finansējuma saņēmējs:
		1. 10 (desmit) darbdienu laikā pēc Līguma parakstīšanas savā tīmekļvietnē (ja tāda ir) ievieto informāciju par Projekta īstenošanu, finansējuma apjomu un plānoto CO2 emisijas samazinājumu (attiecināms, ja projektā plānota esošas ēkas pārbūve vai atjaunošana) un enerģijas patēriņu apkurei uz ēkas aprēķina platību;
		2. izvieto informatīvu plāksni par projekta īstenošanu, finanšu izlietojumu, sasniegto CO2 emisiju samazinājumu (attiecināms, ja projektā plānota esošas ēkas pārbūve vai atjaunošana) un sasniegto enerģijas patēriņu apkurei uz ēkas aprēķina platību pie katras ēkas, kurā veiktas projekta aktivitātes;
		3. veic citus publicitātes un demonstrēšanas pasākumus saskaņā ar Konkursa īstenošanu regulējošajiem Ministru kabineta noteikumiem un pēc saviem ieskatiem.
10. **Līguma grozījumi**
	1. Grozījumus Līgumā noformē, Pusēm savstarpēji rakstveidā vienojoties vai ar Vides investīciju fonda paziņojumu.
	2. Ja grozījumus Projektā ierosina Finansējuma saņēmējs:
		1. Finansējuma saņēmējs iesniedz Vides investīciju fondā pieprasījumu par grozījumiem Projektā, sniedzot informāciju par grozījumu nepieciešamību;
		2. Vides investīciju fonds 8 (astoņu) darbdienu laikā izvērtē iesniegto grozījumu pieprasījumu un sniedz atzinumu par grozījumiem Projektā Atbildīgajai iestādei vai sagatavo paziņojumu par grozījumu apstiprināšanu;
		3. Atbildīgā iestāde 8 (astoņu) darbdienu laikā pēc Līguma Vispārīgo noteikumu 11.2.2.apakšpunktā noteiktā Vides investīciju fonda atzinuma saņemšanas izvērtē pieprasījumu par grozījumiem Projektā un par pieņemto lēmumu informē Vides investīciju fondu:
			1. ja Atbildīgā iestāde atbalsta grozījumu izdarīšanu, Vides investīciju fonds sagatavo paziņojumu par grozījumu apstiprināšanu vai Līguma grozījumu projektu un 5 (piecu) darbdienu laikā pēc lēmuma saņemšanas rakstiski informē Finansējuma saņēmēju par pieņemto lēmumu un nosūta tam Līguma grozījumu projektu parakstīšanai. Finansējuma saņēmējs 5 (piecu) darbdienu laikā pēc Līguma grozījumu saņemšanas paraksta un nosūta parakstītos Līguma grozījumus Vides investīciju fondam;
			2. ja Atbildīgā iestāde neatbalsta grozījumu izdarīšanu Projektā, Vides investīciju fonds 4 (četru) darbdienu laikā pēc lēmuma pieņemšanas rakstiski informē Finansējuma saņēmēju, norādot grozījumu neatbalstīšanas pamatojumu vai informāciju par nepieciešamajiem precizējumiem pieprasījumā par grozījumiem Projektā un/vai grozītajā Projektā.
	3. Ja grozījumi attiecas uz Finansējuma saņēmēja datiem (kontaktinformācija, juridiskā adrese vai bankas rekvizīti):
		1. Finansējuma saņēmējs paziņo par nepieciešamajiem grozījumiem Finansējuma saņēmēja datos Vides investīciju fondam 10 (desmit) dienu laikā no izmaiņām datos;
		2. 5 (piecu) darbdienu laikā no Finansējuma saņēmēja paziņojuma saņemšanas dienas, Vides investīciju fonds pievieno paziņojumu Līgumam un informē par to Finansējuma saņēmēju un Atbildīgo iestādi. Pēc paziņojuma pievienošanas Līgumam, tas kļūst par neatņemamu Līguma sastāvdaļu;
		3. Grozījumi stājās spēkā dienā, kad Vides investīciju fonds ir saņēmis Finansējuma saņēmēja paziņojumu;
		4. Ja nepieciešams veikt tehniskus precizējumus, Vides investīciju fonds par šādām izmaiņām informē Finansējuma saņēmēju ar paziņojumu un šādi grozījumi stājās spēkā dienā, kad Vides investīciju fonds ir nosūtījis paziņojumu Finansējuma saņēmējam un Atbildīgajai iestādei.
	4. Ja grozījumus Projektā ierosina Atbildīgā iestāde:
		1. Atbildīgā iestāde iesniedz Vides investīciju fondā pieprasījumu par grozījumiem Projektā, sniedzot informāciju par grozījumu nepieciešamību;
		2. Vides investīciju fonds 5 (piecu) darbdienu laikā pēc pieprasījuma saņemšanas sagatavo Līguma grozījumu projektu un nosūta to Finansējuma saņēmējam parakstīšanai. Finansējuma saņēmējs izvērtē Līguma grozījumu nepieciešamības pamatojumu un 10 (desmit) darbdienu laikā pēc Līguma grozījumu projekta saņemšanas paraksta un iesniedz parakstītos Līguma grozījumus Vides investīciju fondā vai, ja Finansējuma saņēmējs neatbalsta grozījumu izdarīšanu Projektā, informē par to Vides investīciju fondu, norādot grozījumu neatbalstīšanas pamatojumu.
	5. Ja grozījumus Projektā ierosina Vides investīciju fonds:
		1. Atbildīgā iestāde 10 (desmit) darbdienu laikā izvērtē Vides investīciju fonds iesniegto grozījumu pieprasījumu un sniedz atzinumu par grozījumiem Projektā;
		2. ja Atbildīgā iestāde atbalsta grozījumu izdarīšanu, Vides investīciju fonds sagatavo 10 (desmit) darbdienu laikā Līguma grozījumu projektu un nosūta to Finansējuma saņēmējam parakstīšanai. Finansējuma saņēmējs izvērtē Līguma grozījumu nepieciešamības pamatojumu un 10 (desmit) darbdienu laikā pēc Līguma grozījumu projekta saņemšanas paraksta un iesniedz parakstītos Līguma grozījumus Vides investīciju fondā vai, ja Finansējuma saņēmējs neatbalsta grozījumu izdarīšanu Projektā, informē par to Vides investīciju fondu, norādot grozījumu neatbalstīšanas pamatojumu.
11. **Nepārvarama vara**
	1. Puses tiek atbrīvotas no atbildības par daļēju vai pilnīgu Līguma neizpildi, ja šī neizpilde ir radusies pēc Līguma noslēgšanas nepārvaramas varas rezultātā, ko Puses nav varējušas paredzēt un novērst saprātīgiem līdzekļiem.
	2. Nepārvarama vara nozīmē nekontrolējamu notikumu, ko nav bijis iespējams paredzēt un ko Puse nevar iespaidot. Ar nepārvaramu varu tiek saprasti jebkādi no Puses gribas neatkarīgi apstākļi (ja tā ir rīkojusies saprātīgi un godīgi), kuru rezultātā nav bijis iespējams saistības izpildīt pienācīgi vai izpildīt vispār, ja Puse šos apstākļus nav spējusi paredzēt, un ja šos apstākļus nav bijis iespējams novērst ar saprātīgiem un godīgiem paņēmieniem.
12. **Strīdu risināšanas kārtība un atbildība**
	1. Strīdus, kas rodas Līguma darbības laikā, Puses risina savstarpējā sarunu ceļā, panākot vienošanos. Vienošanās tiek noformēta rakstiski un ir Līguma neatņemama sastāvdaļa.
	2. Ja Puses nevar vienoties, strīdus risina Latvijas Republikas normatīvajos aktos noteiktajā kārtībā.
	3. Puses ir atbildīgas vienai otrai par nodarītajiem zaudējumiem un to atlīdzināšanu šajā Līgumā un normatīvajos aktos noteiktajā kārtībā.
13. **Līguma izbeigšanas kārtība**
	1. Līguma darbību pirms Līgumā noteikto saistību izpildes Puses var izbeigt savstarpēji rakstveidā vienojoties.
	2. Ja Finansējuma saņēmējs rakstiski ierosina izbeigt Līgumu un Vides investīciju fonds un Atbildīgā iestāde piekrīt izbeigt Līgumu, un Finansējuma saņēmējam nav veikta Atbalsta summas vai tās daļas izmaksa, Vides investīciju fonds 20 (divdesmit) darba dienu laikā no dienas, kad saņemts Finansējuma saņēmēja rakstveida ierosinājums izbeigt Līgumu, nosūta Finansējuma saņēmējam vienošanos par Līguma izbeigšanu. Līgums uzskatāms par izbeigtu dienā, kad vienošanās par Līguma izbeigšanu ir parakstījušas visas puses.
	3. Ja Finansējuma saņēmējs rakstiski ierosina izbeigt Līgumu un Vides investīciju fonds un Atbildīgā iestāde piekrīt izbeigt Līgumu, un Finansējuma saņēmējam ir veikta Atbalsta summas vai tā daļas izmaksa, Nozares ministrija sniedz informāciju Ministru kabinetam lēmuma pieņemšanai.
	4. Atbildīgā iestāde var izbeigt Līgumu pēc Vides investīciju fonda atzinuma par Līguma izbeigšanu saņemšanas šādos gadījumos:
		1. pirmais iepirkums Projekta ietvaros netiek izsludināts mēneša laikā pēc Līguma noslēgšanas;
		2. visas Projekta izmaksas atzītas par Neattiecināmām izmaksām vai Neatbilstoši veiktiem izdevumiem;
		3. Finansējuma saņēmējs Projekta īstenošanas periodā nav īstenojis Projekta aktivitātes;
		4. nav sasniegts Projekta mērķis;
		5. Projekts vai tā rezultāti neatbilst Konkursa īstenošanu regulējošajos Ministru kabineta noteikumos noteiktajiem nosacījumiem EKII finansējuma piešķiršanai;
		6. ir iestājies kāds no Konkursa īstenošanu regulējošo Ministru kabineta noteikumos noteiktajiem gadījumiem, kad Finansējuma saņēmējs nevar pretendēt uz EKII finansējumu;
		7. Finansējuma saņēmējs nepilda Līguma Vispārīgo noteikumu 4.1.apakšpunktā noteiktos pienākumus;
		8. Finansējuma saņēmējs neievēro Konkursa īstenošanu regulējošos Ministru kabineta noteikumus un citus attiecīgos normatīvos aktus vai nepilda Līgumā noteiktās saistības;
		9. Finansējuma saņēmējs apzināti vai nolaidības dēļ ir sniedzis nepatiesas ziņas.
	5. Līgumā noteiktajos gadījumos, kad Atbildīgā iestāde var izbeigt Līgumu un Finansējuma saņēmējam nav jāveic Atbalsta summas vai tās daļas atmaksa, Vides investīciju fonds 20 (divdesmit) darba dienu laikā no dienas, kad saņemts lēmums izbeigt Līgumu, nosūta Finansējuma saņēmējam vienošanos par Līguma izbeigšanu. Līgums uzskatāms par izbeigtu dienā, kad vienošanās par Līguma izbeigšanu ir parakstījušas visas puses.
	6. Līgumā noteiktajos gadījumos, kad Atbildīgā iestāde var izbeigt Līgumu un Finansējuma saņēmējam ir jāveic Atbalsta summas vai tās daļas atmaksa, Atbildīgā iestāde sniedz ziņojumu Ministru kabinetam lēmuma pieņemšanai.
14. **Pielikumi**
	1. Līguma Vispārīgajiem noteikumiem ir šādi pielikumi, kas pieejami Vides investīciju fonda tīmekļvietnē ([www.lvif.gov.lv](http://www.lvif.gov.lv)):

1.pielikums „Iepirkumu plāns”;

2.pielikums „Starpposma/Noslēguma pārskats par Emisiju kvotu izsolīšanas instrumenta (EKII) līdzfinansētā projekta īstenošanu”;

3.pielikums „Maksājuma pieprasījums”;

4.pielikums „Attiecināmās izmaksas apliecinošie dokumenti”;

5.pielikums „Projekta rezultātu monitoringa pārskats”.

* 1. Līguma izpildē Puses izmanto pielikumu aktuālo versiju, kas pieejama Vides investīciju fonda tīmekļvietnē ([www.lvif.gov.lv](http://www.lvif.gov.lv)).